# SKUFF 1/2

## Oversikt

Det kan legges maksimalt 1200 ark av størrelsen A4 (8-1/2" × 11") i skuff 1.
Det kan legges maksimalt 800 ark av størrelsen A4 (8-1/2" × 11") i skuff 2.
Hvis du la i papir av en annen type eller størrelse enn det som ble lagt i sist, må du kontrollere innstillingene i ”Innstillingsmodus”. En feilinnstilling kan forårsake utskriftsfeil, utskrift på papir av feil størrelse eller type, eller feilmating av papir.

###### Slik kontrollerer du type og størrelse for papir:

I ”Innstillingsmodus” velger du [Systeminnstillinger] → [Innstillinger for papirskuff].
Unngå å plassere tunge gjenstander på skuffen, og trykk den ikke nedover.

## Drift

### Legge i papir

1. #### Trekk ut papirskuffen

   Trekk skuffen forsiktig ut til den stopper.
   Hold i håndtaket helt til låsen utløses.

2. #### Løft matevalsen og legg papiret i skuffen

   Legg i papiret med den utskriftbare siden ned. Papirbunken må ikke være høyere enn indikatorlinjen (maksimalt 1200 ark for skuff 1, eller maksimalt 800 ark for skuff 2).
   Luft papiret godt før det legges i. Hvis papiret ikke luftes, kan flere ark bli matet samtidig og forårsake papirstopp.

3. #### Senk matevalsen og skyv papirskuffen forsiktig inn i maskinen

   Trykk skuffen helt inn i maskinen.

### Skifte papirstørrelse

1. #### Fjern papirstørrelseskinnen

   Med sokkelen på skuffen trykket helt ned, hold nede kroken på bunnen av papirstørrelseskinnen og trekk papirstørrelseskinnen litt opp.

   Hev papirskinnen før du skifter papirstørrelse i skuff 2.

2. #### Fest papirstørrelseskinnen og transparentarket riktig for størrelsen papir som skal brukes

   ###### (1) Still inn bunnen av papirstørrelseskinnen på det aktuelle sporet i sokkelen på skuffen.

   Still inn papirstørrelseskinnen på sporet for papirstørrelsen som skal brukes (indikert av papirstørrelsemerket).

   ###### (2) Still inn hullene øverst på papirstørrelseskinnen på fremspringene som holder fast papirstørrelseskinnen.

   Still inn hullene for papirstørrelsen som skal brukes (indikert av papirstørrelsemerket).

   ###### (3) Skyv inn papirstørrelseskinnen slik at den låses på plass.

   Skyv papirstørrelseskinnen inn inntil kroken på bunnen låses på plass. (Du vil høre et "klikk" når kroken låses.) Flytt papirstørrelseskinnen litt for å bekrefte at den er låst på plass.

   - Ved festing av papirstørrelseskinnen må du sette transparentarket i direkte kontakt med sokkelen på skuffen i korrekt retning som vist.
   - Sporet eller hullet med "LT"-merket er for størrelsen 8-1/2" x 11".
   Når du fester papirstørrelseskinnen må du sørge for at toppen og bunnen på skinnen er stilt inn på samme papirstørrelse. Hvis toppen og bunnen av papirstørrelseskinnen ikke er stilt inn på samme papirstørrelse, vil det føre til skjev mating og feilmating.

3. #### Gjenta trinn 1 og 2 for å justere papirlederen lengst bort til papirstørrelsen som skal brukes

   Sørg for å justere den borterste papirskinnen til samme størrelse som den nærmeste papirskinnen.
   Når du fjerner og fester den borterste papirstørrelseskinnen må du passe på at du ikke støter borti frontdekselet på maskinen.

   Hvis du kun justerer én papirleder, kan dette føret til skjev mating eller feilmating.

4. #### Still inn papirstørrelse og papirtype

   Pass på at du velger papirstørrelse og papirtype ved å velge [Systeminnstillinger] i "Innstillingsmodus" → [Papirskuffinnstillinger].
   Hvis innstillingen av papirstørrelsen ikke er korrekt konfigurert, vil automatisk papirvalg ikke fungerek korrekt, og det kan skrives ut med feil papirstørrelse eller -type, eller feilmating kan oppstå.

Tilbake til toppen